Ole Henrik Moe

For komponisten og fiolinisten, se Ole-Henrik Moe

Ole Henrik Lindeman Moe (født 11. januar 1920 på Lillehammer, død 29. juli 2013Ole Henrik Moe er død – Budstikka) var en norsk pianist og kunsthistoriker.

Moe studerte ved Sorbonne og ved Universitetet i Oslo inntil 1943, da han ble arrestert av de tyske okkupantene. Fra 1943 til 1945 satt han i konsentrasjonsleiren Sachsenhausen. Han hadde magistergrad i kunsthistorie fra Universitetet i Oslo, og hadde også studert kunsthistorie og musikk ved Columbia University og Princeton University i USA.

I 1946 debuterte han som pianist. Fra 1966 til 1989 var han direktør ved Henie-Onstad Kunstsenter.

Moe ble i 1980 ridder 1. klasse av St. Olavs Orden. Han var kommandør av den franske Ordenen for kunst og litteratur.«Fransk kommandørorden til O. H. Moe», Aftenposten, 7. mai 1985, s. 14.  I 1995 fikk han Norsk kulturråds ærespris.

Han var barnebarn av sogneprest Ole Moe,«Lokalhistorisk ved Reidar Brevik», side 6, Menighetsbladet for Ljan og Nordstrand nr. 1 2016 bror til arkeologen Anne Stine Ingstad og far til komponisten Ole-Henrik Moe.

 Bibliografi (ufullstendig) 
 Det romantiske Norge – sakprosa (1964)
 Frankrikes evige kunst – sakprosa (1988)
 Sangen om Norge. Natur og naturfølelse i norsk malerkunst fra 1814 til idag – sakprosa (1989)
 Lars Hertervig – sakprosa (1989)
 Anna-Eva Bergman, Liv og verk'' – sakprosa (1990)

 Utmerkelser og priser 
 Ridder 1. klasse av St. Olavs Orden 1980
 Deltagermedaljen
 Norsk kulturråds ærespris 1995
 Ordenen for kunst og litteratur 1985

 Referanser 

 Eksterne lenker 
 Henie Onstad Kunstsenter
 Store norske leksikon
 Henie Onstad Kunstsenter, 'Vi minnes Ole Henrik Moe'

Kategori:Norske kunsthistorikere
Kategori:Norske museumsfolk
Kategori:Norske kuratorer
Kategori:Norske klassiske pianister
Kategori:Norske sakprosaforfattere
Kategori:Norske konsentrasjonsleirfanger under andre verdenskrig
Kategori:Riddere av 1. klasse av St. Olavs Orden
Kategori:Deltagermedaljen
Kategori:Ordre des Arts et des Lettres
Kategori:Personer fra Lillehammer kommune